SKRIFTLIG FORESPØRGSEL P-1728/02

af Carlos Carnero González (PSE) til Kommissionen

(10. juni 2002)

Om: Klage til Kommissionen indgivet af den socialistiske og progressive liste i Madrids byråd over overtrædelse af fællesskabsretten

Den 31. maj i år indgav medlemmerne af Madrids byråd, Rafael Simancas og Isabel Villalonga Elviro på egne og den socialistiske og progressive listes vegne en klage til Kommissionen over, at generaldirektoratet for indenlandsk udvikling, socialøkonomi og Den Europæiske Socialfond (vicegeneraldirektoratet for forvaltningen af Den Europæiske Socialfond UAFSE) og som subsidiær strafansvarlig arbejds- og socialministeren havde overtrådt fællesskabsretten. Klagen var foranlediget af, at havde UAFSE's revisionsafdeling den 28. marts 2001 indledte en undersøgelse af P.O. 940314 ES3, som blev forvaltet af instituttet

i Madrid for beskæftigelse og erhvervsuddannelse (IMEFE). Dette resulterede i udarbejdelsen af to rapporter, en om foranstaltninger gennemført med anvendelse af egne midler som offentliggjordes den 17. december og en om kontrakterne vedrørende teknisk bistand, som endnu ikke foreligger.

UAFSE's revisionsafdeling udsendte begge tilsynsrapporterne. Det fremgår af den første midlertidige rapport, som meddeltes IMEFE den 20. december 2001, om de interne kurser, IMEFE havde gennemført, at dette organ på grund af de konstaterede uregelmæssigheder skulle betale 5.8 mio. EUR tilbage. Den anden rapport om de eksterne kurser, som IMEFE havde indgået aftale om med private virksomheder som led i den tekniske bistand, er endnu ikke blevet meddelt, idet generaldirektøren for indenlandsk udvikling, socialøkonomi og Den Europæiske Socialfond som UAFSE hører under havde bestemt, at det skulle være muligt at gøre indsigelse, ligesom det blev pålagt Madrid kommune at udarbejde en yderligere revision. På denne måde blev det forhindret, at den anden rapport kom ud, og at der kunne indledes en periode med mulighed for at gøre indsigelse. Afgørelsen om, at kommunen, som er part i sagen, selv skal udarbejde en revision, kan bevirke, at den anden rapport, som UAFSE's revisionsafdeling har udarbejdet om IMEFE, ikke offentliggøres, og det vil indebære en overtrædelse af den relevante fællesskabsret.

Hvordan stiller Kommissionen sig til den klage, som er indgivet af den socialistiske og progressive liste i Madrid byråd? Hvis Kommissionen anser de påstande, som klagen indeholder, for bekræftede, hvilke konsekvenser vil det så få i medfør af fællesskabsretten?

Svar afgivet på Kommissionens vegne af Anna Diamantopoulou

(29. juli 2002)

Som følge af de oplysninger, der er blevet afsløret i den spanske presse i begyndelsen af 2001, indledte det europæiske kontor for undersøgelse af svig (OLAF) en koordineret undersøgelse af de formodede uregelmæssigheder i IMEFE's administration af aktioner, som er samfinansieret af Den Europæiske Socialfond.

Siden da har man været i regelmæssig kontakt med de spanske myndigheder for at sikre, at sagen følges op. I sammenhæng hermed har de spanske myndigheder fremlagt en rapport om kontrollen med udgifterne, som er udarbejdet af IGAE (Intervención General de la Administración del Estado) og en rapport fra UAFSE (den spanske administration af Den Europæiske Socialfond) om medios propios (egne midler). Kommissionen afventer UAFSE's rapport om kontrakterne vedrørende teknisk bistand.

Endvidere modtog OLAF den 5. juni 2002 en klage, indgivet af den socialistiske gruppe i Madrids byråd, hvor det spanske arbejdsministerium (UAFSE) anklages for ikke at overholde fællesskabsretten i forbindelse med IMEFE's administration af strukturfonden.

Denne undersøgelse er endnu ikke afsluttet, og de ovennævnte elementer udgør en del af omtalte undersøgelse.